Source: http://docplayer.fi/3751356-Tuulivoimakohteen-ymparistoselvitys-tervalamminvuori-rautalampi.html
Timestamp: 2017-10-18 07:52:29+00:00
Document Index: 21087770

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Tuulivoimakohteen ympäristöselvitys Tervalamminvuori - Rautalampi - PDF
Download "Tuulivoimakohteen ympäristöselvitys Tervalamminvuori - Rautalampi"
Jarkko Oskari Juusonen
1 LUOTTAMUKSELLINEN Tuulivoimakohteen ympäristöselvitys Tervalamminvuori - Rautalampi Erkki Heikkola ja Riku Suutari Numerola Oy
2 Projektiraportin nimi ja kirjoittajat Tuulivoimakohteen ympäristöselvitys: Tervalamminvuori - Rautalampi Erkki Heikkola ja Riku Suutari Numerola Oy PL Jyväskylä Vastaanottaja NWE Sales Oy Ari Meinander Aineiston käyttöoikeus Sisältää Maanmittauslaitoksen avoimen tietoaineiston lisenssin - versio (http://www.maanmittauslaitos.fi/avoindata_lisenssi_versio1_ ) alaista materiaalia. Tiivistelmä Raportti sisältää NWE Sales Oy:n tilaaman ympäristöselvityksen Rautalammen kunnan alueella sijaitsevalle Tervalamminvuoren tuulivoimahankkeelle. Selvityksessä tarkastellaan aluevarausten ja olemassa olevien yhteiskunnallisten toimintojen mahdollisia vaikutuksia tuulivoimapuiston toteuttamiselle. Tämän lisäksi analysoidaan tuulivoimapuiston vaikutukset alueen ympäristöön. Tuulivoimapuiston ympäristövaikutuksia on arvioitu olemassa olevien luontohavaintojen avulla. Kohdealueelle ei ole tehty maastokartoituskäyntejä. Suunniteltujen tuulivoimaloiden melu- ja välkevaikutuksia on arvioitu laskennallisten mallinnusten avulla. Maisemavaikutusten arviointia varten on tehty kuvasovitteita ja näkyvyysanalyysi. Tehdyn selvitystyön perusteella Tervalamminvuoren tuulivoimahankeen toteutukselle ei ilmennyt merkittäviä ympäristön asettamia esteitä. Yhteensovittamisen tarve kaavoituksen ja paikallisen asutuksen kanssa on vähäinen alustavan suunnitelman mukaisella toteutuksella. Paikka ja aika Jyväskylä Projektin vastuuhenkilö Erkki Heikkola Asiatarkastus Pasi Tarvainen 2
3 Yhteenveto Tässä raportissa on esitetty Rautalammen kunnan alueella sijaitsevan Tervalamminvuoren tuulivoimakohteen alustava ympäristöselvitys. Alueelle on suunniteltu kuuden noin 3-5 MW tuulivoimalan kokonaisuutta. Raportti sisältää selvityksen aluekäytöstä sekä käytettävissä oleviin lähtötietoihin perustuvan alustavan ympäristövaikutusten arvioinnin. Ympäristövaikutusten arvioinnit on tehty turbiinityypillä, jonka napakorkeus on 140 m, roottorin halkaisija 126 m ja maksimiäänitehotaso 106 db(a). Maankäyttö ja asutus Tervalamminvuoren tuulivoima-alue sijaitsee Rautalammen kunnan itäosassa Suonenjoen vastaisella rajalla. Hankealue on valtaosaltaan hoidettua talousmetsää, joka koostuu metsänhoidollisesti eri vaiheessa olevista metsäkuvioista ja alueella on kolme pientä järveä. Voimaloita ympäröivän maaston korkeuserot ovat noin 50 metriä. Alueen pohjoispuolelta noin 1 km etäisyydellä kulkee Kantatie 69. Meluvaikutus Tuulivoimapuiston meluvaikutus asutukselle ei ylitä asetuksella säädettyjä ohjearvoja asutusten luona. Ympäristöhallinnon ohjeissa loma-asuntoalueille määritelty yöajan 35 db(a):n ohjearvo ylittyy kahden loma-asunnon kohdalla. Meluvaikutuksen mallinnuksessa on noudatettu VTT:n laatimaa uutta mallinnusohjeistusta. Välkevaikutus Suomessa ei ole määritetty raja- tai suositusarvoja välkevaikutukselle. Ympäristöministeriön suositusten mukaisesti välkevarjostusta verrataan Ruotsissa ja Tanskassa käytössä oleviin 8 ja 10 tunnin vuotuisen välketunnin suosituksiin. Analyysitulosten perusteella 8-10 tunnin välkevaikutus kohdistuu viiteen lähialueen asuntoon. Näkyvyys ja maisemavaikutus Tuulivoima-alueen ympäristö on maastomuodoiltaan epätasaista, mikä puuston lisäksi rajoittaa näkyvyyttä turbiineille. Näkymäalueet sijoittuvat laajoille peltoalueille sekä vesistöjen ja teiden yhteyteen. Alueen länsipuolella Rautalammin kirkonkylällä maakunnallisesti tärkeä maisema-alue, jonka etäisyys tuulivoima-alueesta on kuitenkin yli 5 km. Näkyvyysanalyysin ja kuvasovitteiden perusteella tuulivoimapuiston vaikutus alueen maisemaan on vähäinen. Kaavoitus Tuulivoimapuisto kuuluu Pohjois-Savon maakuntakaavan alueeseen. Tervalamminvuoren tuulivoimahankkeen yhteensopivuus voimassa ja vireillä olevan maakuntakaavoituksen kanssa on hyvä. Merkittävää yhteensovittamisen tarvetta maakuntakaavoituksen kaavavarausten kanssa ei ole. Suojelualueet ja kohteet 3
4 Noin 5-10 km etäisyydellä Tervalamminvuoren alueesta sijaitsee viisi Natura verkostoon kuuluvaa suojelualuetta, mutta ei yhtään linnuston suojelun kannalta kansallisesti tärkeää FINIBA-aluetta. Lähimmät suojelualueet ovat noin 2 km etäisyydellä hankealueesta. Tuulivoimahanke ei vaikuta merkittävästi alueiden suojelutavoitteisiin. Hankealueen läheisyydessä noin 2-3 km etäisyydellä sijaitsee joitakin suojeltavia muinaisjäänteitä. Arvokkaat luontotyypit, elinympäristöt ja kasvit Tätä selvitystä varten ei ole tehty erillisiä luontokäyntejä. Ilmakuva- ja karttatarkastelun perusteella alueen luontoarvojen ei oleteta olevan merkittäviä. Pohjois-Savon ELY-keskukselta on tiedusteltu suojeltavista luontokohteista alueella, ja vastauksen mukaan lähimpänä sijaitseva suojelualue on Saarikaiset-järven ympäristössä noin 1 km kohdealueesta itään. Tämä alue on merkitty myös Pohjois- Savon maakuntakaavaan. Suojeltavat eläinlajit Tuulivoiman toteutuksen kannalta huomioitavien lajien, kuten liito-oravat, lepakot ja linnut, erillistä kartoitusta ei ole alueella tehty. ELY-keskukselta on tiedusteltu uhanalaisista lajeista hankealueen läheisyydestä. Alueen pohjoispuolelta on tehty liito-oravahavainto vuonna 2005 valtakunnallisen liito-oravakartoituksen yhteydessä. Alueen lepakkokannasta ei ole tietoa. Muut huomioitavat vaikutukset Lentoliikenne Tuulivoimalat eivät sijaitse minkään lentoaseman rajoituskorkeusalueella. Säätutkat Tuulivoimapuisto ei ole sellaisella etäisyydellä säätutka-asemista, että sen toteutus vaatisi lisäselvityksiä vaikutuksista säätutkien toimintaan. Tuulisuus Tervalamminvuoren tuulivoimapuiston tuulisuus on sisämaakohteelle kohtuullisen hyvä. Keskituulennopeus turbiinien napakorkeudella on m/s, ja tuulen laatu on hyvä. 4
5 Sisällysluettelo 1 Johdanto Ympäristöselvitys Tervalamminvuoren tuulivoimapuisto Ympäristövaikutukset Tuulivoima-alue Maankäyttö ja maaperä Asutus Maankäytön ja asutuksen vaikutus tuulivoimapuiston suunnitteluun Melu Melumallinnusohjeistus Ohjearvot Meluvaikutus Välkevarjostus Ohjearvot Mallinnusmenetelmä ja lähtöaineisto Välkevarjostusvaikutus Näkyvyys ja maisemavaikutus Näkyvyysanalyysi Maisemavaikutuksen arviointi Kaavoitus Maakuntakaava Yleis- ja asemakaava Kaavoitusvaikutus Luonnonsuojelualueet Suojelukohteet Tuulivoimapuiston vaikutus suojelualueisiin ja -kohteisiin Suojeltavat luontotyypit, elinympäristöt ja kasvillisuus Arvokkaat luontotyypit ja elinympäristöt Suojeltavat kasvit Vaikutus tuulivoimapuiston suunnitteluun Suojeltavat eläinlajit Linnusto Vaikutus linnustoon Liito-oravat Lepakot Muut huomioitavat vaikutukset
6 2.8.1 Lentoliikenne Säätutkat Alueen tuulisuus Menetelmäkuvaus ja lähtötiedot Tuulisuus Johtopäätökset
7 1 Johdanto 1.1 Ympäristöselvitys Ympäristöselvitys sisältää alustavan kartoituksen ympäristön aiheuttamista rajoituksista tuulivoimapuiston toteutukselle sekä arvion sen vaikutuksesta ympäristöllensä. Ympäristön aiheuttamista rajoituksista kartoitetaan: alueen maasto asutuksen sijainti kaavoitustilanne suojeltavat eläinlajit suojelualueet ja -kohteet lentoliikenne ja säätutka-asemien toiminta. Kartoitus tehdään hyödyntämällä jo olemassa olevia tietolähteitä kuten Maamittauslaitoksen paikkatietoaineistoa, kaavoitusasiakirjoja, Suomen lintuatlasta, BirdLife-Suomen tietoja lintulajien suojelusta sekä muita saatavilla olevia tietolähteitä mahdollisista tuulivoimaa rajoittavista tekijöistä. Tuulivoimapuiston ympäristöhaittojen arvioimiseksi on tehty simuloinnit voimalaitosten melu- ja välkevaikutuksista. Maisemavaikutusta analysoidaan kuvasovitteiden ja näkyvyysanalyysin perusteella. Tuulivoimapuiston suunnittelussa ja ympäristövaikutusten arvioinnissa käytetään ympäristöministeriön antamia ohjeita sekä ohjearvoja tuulivoiman suunnitteluun 1. Tuulivoimapuiston vaikutusta suojelualueille ja - kohteille, linnustolle, liito-oraville ja lepakoille arvioidaan olemassa olevan tiedon perusteella. Ympäristöselvityksen perusteella voidaan arvioida olemassa olevan tiedon riittävyyttä tuulivoimakohteen ympäristövaikutusten arviointiin, mahdollisten lisäselvitysten tarvetta sekä kohteen ympäristövaikutuksia alueen asutukselle ja tiedossa oleville luontoarvoille. 1.2 Tervalamminvuoren tuulivoimapuisto Ympäristöselvityksen kohde sijaitsee Pohjois-Savon maakuntaan kuuluvan Rautalammen kunnan itäosassa Suonenjoen vastaisella rajalla. Alueen pohjoispuolelta noin 1 km etäisyydeltä kulkee Kantatie 69. Lähimmät suuret asutuskeskukset ovat Rautalammen ja Suonenjoen keskustat noin 7-8 km etäisyyksillä. Hankealueen pinta-ala on noin 1.5 km 2. Alustavan suunnitelman mukaan tuulivoimapuistoon sijoitetaan kuusi kappaletta nimellisteholtaan 3-5 MW:n tuulivoimaloita. Tuulivoimapuiston nimellisteho on siten noin MW. Turbiinien lukumäärä, nimellisteho ja sijaintipaikat voivat muuttua yksityiskohtaisen suunnittelun yhteydessä. Tässä selvityksessä arvioidut tuulivoimaloista aiheutuvat ympäristövaikutukset on tehty turbiinityypillä, jonka napakorkeus on 1 Ympäristöhallinnon ohjeita : Tuulivoimarakentamisen suunnittelu, Ympäristöministeriö,
8 140 m, roottorin halkaisija 126 m ja lähtömelutaso 106 db(a). Tuulivoimaloiden sijoituspaikkojen koordinaatit ja korkeudet merenpinnasta on lueteltu taulukossa (Taulukko 1). Tuulivoimapuiston ympäristöselvityksen Numerola Oy:llä teetti NWE Sales Oy. Kuva 1: Tervalamminvuoren tuulivoimakohteen sijaintikartta. 8
9 Kuva 2: Tuulivoimapuiston hankealue ja suunnitellut voimaloiden sijoituspaikat. Turbiini ETRS-TM35FIN WGS84 Korkeus Kiinteistötunnus [m] T T T T T T Taulukko 1: Tuulivoimaloiden sijoituspaikkojen koordinaatit, korkeudet merenpinnasta sekä kiinteistöt, joilla voimalat sijaitsevat. 9
10 2 Ympäristövaikutukset 2.1 Tuulivoima-alue Maankäyttö ja maaperä Hankealue sijaitsee Rautalammen kunnan itäosassa Suonenjoen vastaisella rajalla. Kantatie 69 kulkee alueen pohjoispuolelta noin 1 km etäisyydeltä. Hankealue on valtaosaltaan hoidettua talousmetsää, joka koostuu metsänhoidollisesti eri vaiheessa olevista metsäkuvioista (Kuva 3). Tuulivoima-alueen eteläosassa on pieni järvi: Lahnanen. Pohjoisosassa on kaksi pienempää metsälampea: Hepolampi ja Tervalampi. Maaston korkeus voimaloiden ympäristössä vaihtelee noin 50 m. Suunnitellut tuulivoimalat sijaitsevat m (mpy) korkeudella. Kuva 3: Tuulivoima-alueen ilmakuva. Tuulivoima-alueelle kulkee valmiita tielinjoja, jotka ovat hyödynnettävissä voimaloiden huoltotiestön osana (Kuva 4). Maastokartan mukaan alueella on jyrkkiä korkeusvaihteluita. Geologian tutkimuskeskuksen GTK 10
11 maaperäaineisto on saatavilla koko alueelta (Kuva 5), ja sen perusteella turbiinien kohdilla maaperä soveltuu hyvin tuulivoimaloiden perustuksille. Kuva 4: Tuulivoima-alueen maastokartta. 11
12 Kuva 5: GTK:n maaperä-aineisto hankealueella Asutus Asutuksen vaikutus tuulivoimapuiston toteuttamismahdollisuuksiin sekä turbiinien sijoitteluun tulee sekä turvallisuus- että ympäristövaikutusten kautta. Turvallisuusnäkökulmasta turbiinit eivät saa aiheuttaa vaaraa, esimerkiksi irtoavan jään sinkoutumisesta aiheutuvaa vaaraa, ihmisten säännöllisesti käyttämillä alueilla, kuten tiealueilla ja pihapiireissä. Tuuliturbiinien suositeltu minimietäisyys rakennuksiin ja pihapiireihin on puolitoista kertaa tuuliturbiinin kokonaiskorkeus 1. Liikkumista turbiinien läheisyydessä ei ole turvallisuussyistä tarvetta rajoittaa. Turbiineista aiheutuvat melu- ja välkevaikutukset rajaavat käytännössä turbiinien sijoittelua huomattavasti edellä mainittua turvaetäisyyttä kauemmaksi. Voimaloiden melu- ja välkevaikutusten seurauksena asutuksen etäisyys tuulivoimaloihin turbiinityypin ja sijoittelun mukaan on tyypillisesti vähintään m. Selvityksessä käytetty tieto alueen rakennusten sijainnista sekä niiden luokituksesta perustuu Maanmittauslaitoksen maastotietokannan rakennustietoihin. Tietojen ajantasaisuutta on arvioitu Väestörekisterikeskuksen rakennustietojen kyselypalvelusta saatavien tietojen avulla. 12
13 Tervalamminvuoren hankealueella ei sijaitse vakituista asutusta (Kuva 6). Alueen ympäristössä on pääosin vakituisia asuinrakennuksia. Alle 2 km etäisyydellä alueesta sijaitsee vain joitakin yksittäisiä loma-asuntoja. Noin 1 km etäisyydellä voimaloista sijaitsee seuraavia asuntoja: yksi loma-asunto Saarikaiset-järven rannalla voimaloiden kaakkoispuolella kaksi asuinrakennusta voimaloiden eteläpuolella (Harjula ja Palestiina) useita asuinrakennuksia Huuhtlammen pohjoispuolella voimaloiden luoteispuolella yksi asuinrakennus (Hirvivuori) voimaloiden koillispuolella Alueen pohjoispuolella Kantatien 69 varrella on tiiviimpää asutusta. Lähin asutuskeskus on Rautalammin keskusta alueen luoteispuolella. Asuin- ja lomarakennusten lukumäärää suunniteltujen turbiinipaikkojen lähellä on havainnollistettu pylväskuviolla (Kuva 7). Kuva 6: Rakennusten sijainti tuulivoima-alueen ympäristössä (Lähde: MML:n maastotietokanta). 13
14 Rakennusten määrä [kpl] 7 6 Loma-asunnot Asuinrakennukset Minimietäisyys voimaloista [m] Kuva 7: Asuinrakennusten ja loma-asuntojen määrä tuulivoimapuiston voimaloiden lähiympäristössä Maankäytön ja asutuksen vaikutus tuulivoimapuiston suunnitteluun Tuulivoima-alue sijaitsee asumattomalla talousmetsäalueella, jossa on eri kasvuvaiheessa olevia metsäkuvioita. Tuulivoimapuiston maastossa on jyrkkiä korkeusvaihteluita, mikä vaikuttaa voimaloiden kuljetukseen ja pystytykseen sekä huoltoteiden linjauksiin. Alueelle on kuitenkin hyvät tieyhteydet, joita voidaan hyödyntää huoltoteiden linjauksissa. Saatavilla olevan tiedon perusteella alueen maaperä soveltuu hyvin tuulivoimaloiden rakentamiseen. Voimaloiden ympärillä on useita asuin- ja lomarakennuksia noin km etäisyydellä, mikä rajoittaa merkittävästi voimaloiden sijoittamista alueelle. Lähimmät muut tiedossa olevat tuulivoimahankkeet sijaitsevat niin etäällä, ettei puistoilla ole merkittävää yhteisvaikutusta alueen asutukseen ja maisemaan. 2.2 Melu Tuulivoimalaitosten melu aiheutuu pääosin lapojen tuottamasta aerodynaamisesta laajakaistaisesta ( Hz) melusta 2,3. Muita melulähteitä ovat sähköntuotantokoneiston yksittäiset osat (esim. vaihteisto ja generaattori), jotka tuottavat pääosin mekaanista melua. Tätä on pystytty tehokkaasti vaimentamaan, kun taas lapojen aerodynaamiseen meluun on vaikeampaa vaikuttaa. Aerodynaaminen melu on hallitseva varsinkin suurilla turbiineilla. Tarkempia taustatietoja tuulivoimaloiden aiheuttaman melun syntymekanismeista, luonteesta ja vaikutuksista on koottuna julkaisuihin 2,3,4. 2 Di Napoli C, Tuulivoimaloiden melun syntytavat ja leviäminen, Suomen Ympäristö 4, Uosukainen S, Tuulivoimaloiden melun synty, eteneminen ja häiritsevyys, VTT Tiedotteita 2529, Siponen D, Noise Annoyance of Wind Turbines, VTT Research Report VTTR ,
15 Ympäristöministeriön, Energiateollisuus ry:n ja Suomen Tuulivoimayhdistys ry:n ja sen jäsenyritysten rahoittama tuulivoimamelun mallinnus- ja mittaushanke valmistui kesällä Hankkeen toteutti VTT yhdessä Pöyry Finland Oy:n ja Ramboll Finland Oy:n kanssa. Hankkeen tarkoituksena oli tuottaa aineistoa, jonka perusteella voidaan laatia yksityiskohtainen ohjeistus tuulivoimaloiden äänen mallintamisesta ja mittaamisesta. Hankkeessa valmistuneissa raporteissa on konkreettisia ehdotuksia tulevaisuudessa annettavasta ohjeistuksesta 5. Yksityiskohtainen ohjeistus on koettu tarpeelliseksi, jotta mittaus- ja mallinnustulokset ovat aina tekijöistä riippumatta vertailukelpoisia keskenään. Myös mittausten laatua on helpompi valvoa ohjeistuksen avulla Melumallinnusohjeistus Mallinnuksessa turbiinien äänitehon lähtötietona käytetään standardin IEC mukaisten mittausten perusteella määritettyjä ja valmistajan ilmoittamia tuuliturbiinien tunnus- tai takuuarvoja (valmistajan ilmoittama declared value tai warranted level, jossa varmuus melupäästön mahdollisessa verifioinnissa on noin 95 %). Äänitehotasot ilmoitetaan 1/3-oktaaveittain keskitaajuuksilla 20 Hz Hz ja oktaaveittain keskitaajuuksilla 31,5 Hz Hz. Äänitehotasot tulee olla saatavilla 10 m:n referenssikorkeutta vastaavilla tuulen nopeuksilla 8 m/s ja 10 m/s. Melumallinnuksen epävarmuus on tarkastelussa ja ohjeistuksessa sisällytetty laskennassa käytettyyn tuuliturbiinien melupäästön arvoon, jolloin mallinnustuloksia voidaan suoraan verrata suunnitteluohjearvoihin ilman erillistä epävarmuustarkastelua, ja äänen etenemisen ja ympäristöolosuhteiden mallinnukseen voidaan käyttää vakioituja sää- ja ympäristöolosuhdearvoja. Lisäksi tiedossa tulee olla melupäästöön mahdollisesti liittyvät erityisen häiritsevät melukomponentit: melun kapeakaistaisuus, melun impulssimaisuus ja melun jaksollinen vaihtelu (amplitudimodulaatio). Melun kapeakaistaisuudelle, impulssimaisuudelle ja amplitudimodulaatio-ominaisuudelle edellytettävä +5 db:n korjaus tehdään vain sellaisissa tapauksissa, joissa joku tai jotkut näistä esiintyvät valmistajan ilmoittamina äänitehon määrityspisteessä tai altistuvassa kohteessa. Äänen etenemislaskennassa käytetään mallinnusohjeessa vakioituja ISO laskentastandardiin perustuvia sää- ja ympäristöolosuhdearvoja. Maaston pinnan laatu ja muoto otetaan mallinnuksessa erillisinä huomioon Ohjearvot Valtioneuvosto on antanut päätöksessään 993/1992 melutason yleiset ohjearvot 6. Päätöstä sovelletaan meluhaittojen ehkäisemiseksi ja ympäristön viihtyisyyden turvaamiseksi maankäytön, liikenteen ja rakentamisen suunnittelussa sekä rakentamisen lupamenettelyissä. Ohjearvot määritetään melun A- painotettuina päivä- (klo 07-22) ja yöajan (klo 22-07) ekvivalenttimelutasoina ulkoalueille asumiseen käytettävillä alueilla. Valtioneuvoston päätös on lainvoimainen. Ympäristöministeriön ohjeissa tuulivoiman suunnittelulle 1 on määritelty vastaavat ohjearvot tuulivoimatuotannon suunnittelulle. Ympäristöhallinnon 5 Nykänen H et al., Ehdotus tuulivoimamelun mallinnuksen laskentalogiikkaan ja parametrien valintaan, Tutkimusraportti VTT-R , VNp 993/92. Valtioneuvoston päätös melutason ohjearvoista. Annettu
16 antamat suunnitteluohjearvot eivät ole lainvoimaisia. Ministeri Lauri Tarastin työ- ja elinkeinoministeriölle jättämässä selvityksessä 7 Tarasti mainitsee ympäristöministeriön ohjeissa 1 esitettyjen melutason ohjearvojen olevan juridisesti ongelmallisia ja ehdottaa (ehdotus 7), että tuulivoimarakentamisen ulkomelutason ohjearvot annetaan valtioneuvoston asetuksella eli samantasoisesti kuin muutkin melutason ohjearvot. Sekä valtioneuvoston päätöksen että ympäristöhallinnon antamissa ohjearvoissa määritellään, että mikäli tuulivoimalan ääni sisältää tonaalisia, kapeakaistaisia tai impulssimaisia komponentteja, tai että se on selvästi amplitudimoduloitunutta, mallinnustuloksiin lisätään 5 db ennen ohjearvoon vertaamista. VTT:n uuden melumallinnusohjeistuksen mukaan tämä korjaus tehdään vain sellaisissa tapauksissa, joissa joku tai jotkut näistä esiintyvät valmistajan ilmoittamina äänitehon määrityspisteessä tai altistuvassa kohteessa. Suositusarvot on koottuna taulukkoon (Taulukko 2). Taulukko 2: Mallinnustulosten arvioinnissa sovellettavat ohjearvot. Asumiseen käytettävillä alueilla, virkistysalueilla taajamissa ja taajamien välittömässä läheisyydessä sekä hoito- ja oppilaitoksia palvelevilla alueilla (VNp993/92) Loma-asumiseen käytettävillä alueilla, leirintäalueilla, taajamien ulkopuolella olevilla virkistysalueilla ja luonnonsuojelualueilla (VNp993/92) Asumiseen käytettävät alueet, loma-asumiseen käytettävät alueet taajamissa, virkistysalueet (Ympäristöhallinnon ohjeita ) Loma-asumiseen käytettävät alueet taajamien ulkopuolella, leirintäalueet, luonnonsuojelualueet (yöarvoa ei sovelleta) (Ympäristöhallinnon ohjeita ) Päivä 7-22 Yö 22-7 L Aeq [db] L Aeq [db] Mikäli tuulivoimalan ääni sisältää tonaalisia, kapeakaistaisia tai impulssimaisia komponentteja, tai se on selvästi amplitudimoduloitunut, mallinnustuloksiin lisätään 5 db ennen ohjearvoon vertaamista Meluvaikutus Melumallinnus on suoritettu SoundPLAN-ohjelmistolla (versio 7.2) ISO laskentastandardin mukaisesti. Tässä selvityksessä tuulivoimaloiden meluvaikutus on mallinnettu napakorkeudella 140 m ja lähtömelutasolla 106 db(a), jossa taajuusjakauma ei vastaa mitään tiettyä turbiinityyppiä. Markkinoilla on kuitenkin useita turbiinityyppejä, joiden maksimiäänitehotaso on 106 db(a) tai pienempi, joten esitetyt tulokset edustavat hyvin tämäntyyppisten turbiinien meluvaikutusta. Kun kohteessa käytettävä turbiinityyppi ja sen tarkemmat melutiedot ovat tiedossa, melumallinnus voidaan täydentää VTT:n ohjeistuksen mukaiseksi. Tämä koskee myös matalataajuisen melun mallinnusta, jonka erillistä tarkastelua ei ole tähän alustavaan selvitykseen vielä otettu mukaan. Erillistä tietoa melun kapeakaistaisuudesta, impulssimaisuudesta tai amplitudimodulaatiosta ei ollut saatavilla, joten siihen liittyvää 5 db:n korjausta ei ole huomioitu. 7 Tarasti L., Lupaprosessien kehittämisestä etenkin tuulivoiman rakentamisessa, selvitys, Työ- ja elinkeinoministeriö
17 Maaston korkeusaineistona on käytetty Maanmittauslaitoksen aineistoa Korkeusmalli 25 m, jonka pystysuuntainen tarkkuus on 2 m ja vaakasuuntainen resoluutio 25 m. Melutasot tuulivoimaloiden ympäristössä laskettiin hilapisteistöön, jonka korkeus on (ohjeistuksen mukaisesti) 4 m maanpinnasta ja vaakaresoluutio 10 m. Ilmakehän absorption aiheuttama vaimennus, äänen suuntaavuus ja sääolosuhteiden vaikutus äänen etenemiseen on määritetty VTT:n ohjeistusten mukaisesti. Koska Rautalammen hankealueen ympäristö on kumpuilevaa metsämaastoa, jossa turbiinipaikkojen korkeudet verrattuna ympäröivään maastoon ovat noin 40 m, maaperän vaikutuskertoimena ISO mallissa käytetään arvoa 0.4. Turbiinien aiheuttama mallinnettu äänitehotaso hankealueella on esitetty karttakuvana (Kuva 8). Melutaso alittaa valtioneuvoston päätöksellä annetut melutason ohjearvot kaikkien asumiseen käytettävien rakennusten kohdilla. Alueen ympäristössä on kaksi loma-asuntoa, joiden kohdalla ympäristöministeriön ohjearvo yöajan melulle, eli 35 db(a), ylittyy. Kuva 8: Melutaso tuulivoimapuiston ympäristössä turbiinin lähtömelutasolla 106 db(a). 17
18 2.3 Välkevarjostus Ohjearvot Tuulivoimaloiden välkevarjostusvaikutukselle ei ole Suomessa määritelty ohjearvoja. Ympäristöministeriön julkaisemassa tuulivoimapuiston suunnittelun ohjeissa suositellaan käytettäväksi muiden maiden suosituksia välkemäärien osalta 1. Tanskassa on määritetty vuotuisen välketuntimäärän raja-arvoksi 10 h, Ruotsissa vastaava suositusarvo on 8 h. Mikäli välketuntien arvioinnissa käytetään laskennallista maksimituntimäärää, voidaan välkevaikutuksien ohjearvona käyttää Saksassa käytettävää 30 h raja-arvoa. Tässä raportissa analysoitu välkevaikutus vastaa todellista odotettavissa olevaa välketuntimäärää, ja näin ollen suunnitteluohjearvona käytetään 8 ja 10 tuntia Mallinnusmenetelmä ja lähtöaineisto Tuulivoimaloiden aiheuttama vilkkuva varjostus (shadow flicker) arvioitiin geometrisella laskentamallilla, joka huomioi auringon paikan vuoden eri aikoina, tuulipuistoalueen maastonmuodot sekä tuuliturbiinien dimensiot (Numerola Oy:n implementoima malli). Laskennan tuloksena saadaan tieto siitä, kuinka monta tuntia vuodessa alueen eri kohteet ovat vilkkuvan varjostuksen alaisena. Tulosta havainnollistetaan tasaarvokäyrästöllä, jonka perusteella voidaan arvioida varjostusvaikutusta tarkastelualueella. Laskennassa on käytetty aiemmin turbiinimallia, jonka napakorkeus on 140 m ja roottorin halkaisija 126 m. Tarkastelualueiden maanpinnan korkeuserot on saatu Maanmittauslaitoksen korkeusmallista 25 m. Korkeusdatan resoluutio on 25 m ja tarkkuus 2 m. Laskennassa huomioitiin korkeuserot siten, että jos auringon, turbiinin ja tarkastelupisteen kautta kulkeva jana leikkaa maanpintaa, niin varjostusta ei esiinny. Varjostusvaikutus laskettiin 2 m korkeudelle maanpinnasta sekä 3000 m etäisyydelle jokaisesta turbiinista, mikä on riittävän suuri etäisyys tässä tarkasteltujen turbiinien tapauksessa. Auringonpaistekulman rajana horisontista käytettiin kolmea astetta, jonka alle menevää säteilyä ei oteta huomioon varjostuksessa. Todelliseen välkevaikutukseen vaikuttavat turbiinien käyttöaste, puusto ja paikallinen säätila (pilvisyys ja tuulisuus). Jos esimerkiksi tuulen suunta on kohtisuorassa auringon ja tarkastelupisteen välistä linjaa vasten, ei varjostusvaikutusta esiinny. Varjostuksen laskennassa turbiinin orientaatio voidaan määrittää, jolloin roottori oletetaan tiettyyn suuntaan asetetuksi ympyrätasoksi. Laskenta on suoritettu kuudella eri turbiinien orientaatiolla. Tämä vastaa 12 tuulen suuntasektorin varjostustuloksia, sillä vastakkaiset tuulensuunnat aiheuttavat välkkeen kannalta efektiivisesti saman roottorin orientaation. Kullakin tuulen suunnalla laskettua välketuntimäärää on skaalattu Suomen tuuliatlaksesta saatavan suuntasektorin esiintymisfrekvenssillä ja suuntakohtaisesta nopeusjakaumasta määritellyn yli 3 m/s tuulennopeuden ajallisella osuudella. Alle 3 m/s tuulessa turbiinit ovat tyypillisesti paikallaan, jolloin roottorin pyörimisestä aiheutuvaa valon välkkymistä ei esiinny. Tuuliatlaksen tuulisuusestimaatti on otettu tuulipuiston alueelta korkeudelta 150 m, jonka perusteella lasketut suuntasektorikohtaiset ajat yli 3 m/s tuulelle on lueteltu taulukossa (Taulukko 4). Paikallinen pilvisyys on huomioitu skaalaamalla eri roottoriorientaatioilla laskettuja varjostusaikoja Siilinjärveltä Kuopion lentoasemalta mitattujen auringonpaistetuntien suhteellisella osuudella 18
19 teoreettisesta maksimipaistetuntien määrästä 8. Mittausten perusteella lasketut kuukausittaiset auringonpaisteen todennäköisyydet on koottuna taulukkoon (Taulukko 3). Suuntakohtaisesti skaalatut välketuntimäärät yhteen laskien saadaan arvio todellisesta, säätilan huomioonottavasta välketuntimäärästä tarkastelualueella. Taulukko 3: Auringonpaisteen kuukausittaiset todennäköisyydet (0-1) Kuopion lentoaseman sääasemalta. Kuukausi Auringonpaisteen todennäköisyys Tammikuu Helmikuu Maaliskuu Huhtikuu Toukokuu Kesäkuu Heinäkuu Elokuu Syyskuu Lokakuu Marraskuu Joulukuu Taulukko 4: Suuntasektorikohtaiset osuudet yli 3 m/s tuulennopeuksille Suomen Tuuliatlaksen perusteella. Suuntasektori 0/180 30/210 60/240 90/ / /330 Yli 3 m/s osuus Välkevarjostusvaikutus Kuvassa (Kuva 9) on esitetty mallinnettu arvio Tervalamminvuoren tuulivoimaloiden todellisten välketuntien vuotuisesta määrästä. Suositusraja-arvona käytetään Ruotsissa käytettävää 8 tuntia. Yli 8 tunnin välkevarjostusalue ulottuu suurimmillaan noin 700 m:n etäisyydelle tuulivoimaloiden pohjoispuolelle ja reilun 1 km etäisyyksille turbiinien kaakkois- ja lounaispuolille. Analyysitulosten perusteella 8-10 tunnin vuotuinen välke kohdistuu turbiinien lounaispuolella (aamuaurinko) oleville kahdelle rakennukselle ja kolmelle rakennukselle turbiinien kaakkoispuolella (ilta-aurinko). Muiden rakennusten kohdalla välketuntien määrä alittaa 8 tunnin ohjearvon. On syytä huomioida, ettei puustoa, joka Suomen olosuhteissa rajoittaa huomattavasti turbiinien näkyvyyttä ja välkevaikutusta, ole välkemallinnuksessa otettu huomioon. 8 Pirinen P. et al., Tilastoja Suomen ilmastosta , Raportteja 2012:1, Ilmatieteen laitos. 19
20 Välkkymisen intensiteetti pienenee turbiinin ja tarkastelupisteen välisen etäisyyden kasvaessa, mikä johtuu turbiinin lapojen suhteellisen koon pienenemisestä aurinkoon verrattuna eikä turbiinin lapa peitä aurinkoa kokonaan. Tällöin välkkymisen häiritsevä vaikutus on suuremmilla etäisyyksillä pienempää samoilla välkkymistuntimäärillä. Turbiinien välkkeestä aiheutuvaa haittaa voidaan vähentää pysäyttämällä turbiini auringon paistaessa määrätyistä suunnista. Kuva 9: Laskennallinen arvio tuulivoimapuiston aiheuttamasta todellisesta välketuntien määrästä. 2.4 Näkyvyys ja maisemavaikutus Näkyvyysanalyysi Näkyvyysanalyysissä selvitettiin, mistä kohdin ympäröiviä alueita suunnitellut tuulivoimalat on mahdollista havaita. Analyysissä käytettiin metrin korkeuspisteen näkyvyyttä tuuliturbiinien paikalla, joka on turbiinien napakorkeus (140 m) + puolet roottorin lavan pituudesta (63 m). Analyysissä siis vaaditaan, että lavan ollessa pystyasennossa siitä tulee näkyä korkeussuunnassa yli puolet, jotta turbiini oletetaan maisemassa näkyväksi. Tarkastelukorkeutena on käytetty 1.65 m maanpinnasta. Maaston muotojen lisäksi analyysissä on otettu huomioon metsien näkyvyyttä peittävä vaikutus. Metsien osalta lähtötietoina käytettiin Corine Land Cover paikkatietoaineistoa (CLC 2006 SYKE, EEA) siten, että seka- ja havu- 20
21 metsien keskimääräiseksi korkeudeksi arvioitiin 17 metriä ja lehtimetsän keskimääräiseksi korkeudeksi 10 metriä. Todellisuudessa metsän korkeus riippuu monista tekijöistä kuten kasvupaikasta ja metsän kehitysluokasta. Lisäksi on huomioitava, että nk. Corine-aineisto ei välttämättä ole täysin ajantasaista: metsänhoidolliset toimenpiteet aiheuttavat poikkeamia todelliseen tilanteeseen. Analyysissä oletetaan, että metsän sisälle turbiinit eivät näy, vaan puusto peittää näkyvyyden. Tästä syystä lopullisesta analyysituloksessa metsäalueet ovat määriteltyjä alueiksi, joilta ei ole näkyvyyttä tuuliturbiineille. Tämä ei välttämättä vastaa todellisuutta, sillä varsinkin metsän reunaa lähestyttäessä voimalat alkavat näkyä myös puiden ja kasvillisuuden lomasta. Kuvassa (Kuva 10) on esitetty näkyvyysanalyysin tulokset Tervalamminvuoren tuulivoimaloiden osalta. Tuloksesta käy ilmi, kuinka monta tuulivoimalaa on nähtävissä mistäkin maaston kohdasta. Alle 3 km:n etäisyydellä tuulivoimalat pääsääntöisesti dominoivat maisemaa 9. Näkyvyysanalyysin mukaan tällä etäisyydellä voimaloiden maisemavaikutukset kohdistuvat pääasiassa aluetta ympäröiville teille. Merkittävin näkyvyysalue on kantatie 69:n pohjoispuolella olevilla peltoaukeilla, joilla on paljon asutusta. Noin 3-5 km:n etäisyydellä tuulivoimalat näkyvät vielä maisemassa selkeästi ja mittasuhteiltaan suurena. Näillä etäisyyksillä maasto on metsäpeitteistä ja merkittävät näkyvyysalueet ovat lännestä Rautalammen kirkonkylän suunnasta Toholahden yli sekä pohjoisesta Tiitilänsalmen pohjoisrannalta. Myös kantatieltä 69 tuulivoimalat ovat näkyvissä monin paikoin. Noin 5-7 km etäisyydeltä voimalat ovat näkyvissä Rautalammen kirkonkylän ranta-alueilta Äijäveden yli sekä pohjoisesta Koskeloveden ranta-alueille. Rautalammen kirkonkylä on maakunnallisesti arvokasta kulttuurimaisema-aluetta. Tältä etäisyydeltä voimalat eivät ole kuitenkaan hallitsevia maisemassa. Tuulivoimapuiston vaikutuksia lähialueiden maisemaan arvioidaan tarkemmin seuraavassa luvussa kuvasovitteiden avulla. 21
22 Kuva 10: Tuulivoimaloiden näkyminen ympäristössä maastomuodot ja metsät huomioituna. Karttaan on merkitty kolme etäisyysvyöhykettä tuulivoimaloista Maisemavaikutuksen arviointi Tuulivoiman merkittävimmät vaikutukset kohdistuvat yleensä turbiinien maisemaa muuttavaan vaikutukseen. Maiseman yleisluonteen vuoksi tuuliturbiinit saattavat korostua maisemasta sitä dominoivana elementteinä alle 5-7 kilometrin etäisyyksillä tuulivoimaloista. Etäisyyden lisäksi maiseman sietokykyyn vaikuttavat maiseman luonne, mittakaavat ja käyttöön liittyvät tekijät 9. Rautalammen tuulivoima-alueen ympäristö on maastomuodoiltaan epätasaista. Näkymäalueet sijoittuvat alueen ympärillä kulkevien teiden ja niitä ympäröivien peltoaukeiden sekä vesistöjen yhteyteen. Etäisyyden kasvaessa tuulivoimaloiden suhteellinen koko maiseman muihin elementteihin verrattuna pienenee. Suuren koon vuoksi voimalat näyttävät olevan todellista lähempänä katsojaa. Kapeassa näkyvyyssektorissa voimaloiden maisemaa hallitseva piirre metsän muodostamassa horisontissa korostuu, ja laajassa näkyvyyssektorissa voimaloiden maisemaa muodostava vaikutus pienenee. Kaukana metsän reunasta 9 Weckman E., Tuulivoimalat ja maisema, Suomen Ympäristö 5,
23 voimalat näkyvät korkeina metsän muodostaman horisontin yläpuolella. Lähemmäksi metsän reunaa mentäessä metsä rajaa voimaloiden näkyvyyttä ja voimalat suhteutuvat metsän mittasuhteisiin paremmin. Tuulivoimapuiston maisemavaikutusta on havainnollistettu kuvissa (Kuva 11-Kuva 13). Maisemakuvaan on lisätty turbiinit suunnitelluille sijoituspaikoille todellisessa mittakaavassa. Kuvauspaikka- ja sektori on merkitty kuvien alakulmaan. Havainnekuva 1 on otettu hankealueen pohjoispuolelta noin 2 km etäisyydeltä Aluslammen rannalta. Ympäristössä on asutusta erityisesti kantatie 69:n varrella. Tuulivoimaloiden näkyvyyttä rajoittaa puuston lisäksi kantatien eteläpuolella oleva Tyyrinmäki, joka asettuu kuvauspaikan ja voimaloiden väliin. Havainnekuva 2 on otettu hankealueen pohjoispuolelta noin 3 km etäisyydeltä Tiitilänsalmen pohjoisrannalta. Voimalat erottuvat selkeästi rannalla sijaitsevilta peltoaukeilta. Tiitilänsalmen pohjoisranta muodostaa merkittävimmän näkyvyysalueen tuulivoimaloille. Havainnekuva 3 on otettu Rautalammen kirkonkylän suunnasta noin 6-7 km etäisyydeltä maakunnallisesti arvokkaalta kulttuurimaisema-alueelta. Osa voimaloista erottuu metsän muodostamasta horisontista, mutta tältä etäisyydeltä voimalat eivät ole maisemaa hallitsevia. Voimaloiden maisemavaikutus arvioidaan vähäiseksi, johtuen merkittävien maisema-alueiden etäisyydestä tuulivoimaloihin. Maastomuodot ja puusto rajoittaa merkittävästi voimaloiden näkyvyyttä tuulipuiston ympäristössä. Maisema ei lähtökohtaisesti ole alueella suoritettujen metsähakkuiden vuoksi koskemattoman näköinen, jolloin voimaloiden maisemaa muuttava vaikutus on vähäisempi kuin koskemattomaan metsään sijoitettaessa. 23
24 Kuva 11: Havainnekuva 1 alueen pohjoispuolelta Aluslammelta noin 2 km etäisyydeltä turbiineista. Kuvauspaikka ja sektori on merkitty vasemman alakulman karttaan (Kuva: NWE Sales Oy). Kuva 12: Havainnekuva 2 on alueen pohjoispuolelta noin 3 km etäisyydeltä turbiineista. Kuvauspaikka ja sektori on merkitty vasemman alakulman karttaan. (Kuva: NWE Sales Oy). 24
25 Kuva 13: Havainnekuva 3 on alueen länsipuolelta Rautalammen keskustan suunnasta noin 6-7 km etäisyydeltä turbiineista. Kavauspaikka ja -sektori on merkitty vasemman alakulman karttaan. (Kuva: NWE Sales Oy). 2.5 Kaavoitus Kaavoitus on työkalu alueiden käytön suunnittelussa ja asettaa siten puitteet alueiden käytölle ja kaikelle rakentamiselle. Maakuntakaavat ja yleiskaavat ohjaavat alueiden käyttöä yleispiirteisesti ja asemakaavat yksityiskohtaisesti. Yleiskaava voidaan laatia myös siten, että se ohjaa suoraan tuulivoimarakentamista (MRL 77 a ). Tuulivoiman rakennuslupa myönnetään rakentamista suoraan ohjaavan kaavan perusteella. Mikäli tällaista ei ole, voidaan rakennuslupa tietyin edellytyksin myöntää suunnittelutarveratkaisun tai ranta-alueilla poikkeamispäätöksen perusteella Maakuntakaava Tervalamminvuoren hankealue kuuluu Pohjois-Savon maakunnan alueelle. Ympäristöministeriö vahvisti antamallaan päätöksellä Pohjois-Savon maakunta-valtuuston tekemän päätöksen, jossa maakuntavaltuusto hyväksyi Pohjois-Savon maakuntakaavan 2030, mukaan lukien muutokset Kuopion seudun maakuntakaavaan ja Leppävirran pohjoisosan valtatien 5 maakuntakaavaan ja kumosi voimassa olevat seutukaavat ja Ylä-Savon seudun maakuntakaavan. Ympäristöministeriö vahvisti kaiken muun paitsi ei valtatien 9 runkoverkkomerkintää, Kuopion keskustatoimintojen laajentamista ja osaa Paukarlahden maakunnallisesti merkittävästä maisema-aluevarauksesta. Kuvan (Kuva 14) maakuntakaavaotteesta on nähtävissä maakuntakaavassa tehdyt aluevaraukset ja kohdemerkinnät suunnitellun tuulivoimapuiston lähialueella. 25
26 Kuva 14: Ote voimassaolevasta maakuntakaavasta kohdealueen ympäristöstä. Tuulivoima-alue sijaitsee kuvan keskellä, ja sen suurpiirteinen rajaus on merkitty punaisella viivalla. Luonnonsuojelualue, SL o Alue 548 (Natura 2000) noin 4 km tuulivoimaloiden pohjoispuolella o Alue 554 (Natura 2000) noin 3 km tuulivoimaloiden itäpuolella o Alue 542 (Natura 2000) noin 5 km tuulivoimaloiden eteläpuolella o Alue 564 noin 1 km tuulivoimaloiden itäpuolella Saarikaiset-järven ympäristössä sijaitseva luonnonsuojelualue tästä alueesta ei löydy tietoja Ympäristöhallinnon OIVA-tietokannasta o Suunnittelumääräys: Natura-alueiden ja niiden viereisten alueiden käytön suunnittelussa on huolehdittava siitä, ettei hanke tai suunnitelma yksistään tai tarkasteltuna yhdessä muiden hankkeiden ja suunnitelmien kanssa luonnonsuojelulain 65 :n tarkoittamalla tavalla merkittävästi heikennä Natura 2000-verkostoon kuuluvien alueiden perusteena olevia luonnonarvoja. Kulttuuriympäristön kannalta valtakunnallisesti tai maakunnallisesti tärkeä alue tai kohde, MA1-v, MA1 (sininen vaakaviivoitus) o Merkinnällä osoitetaan valtioneuvoston päätöksen mukaiset valtakunnallisesti merkittävät rakennetut kulttuuriympäristöt (MA1-v, ma1-v) ja maakunnallisesti merkittävät kulttuuriympäristöt (MA1, ma1). o Alue 505 (MA1-v) noin 7 km tuulivoimaloiden itäpuolella o Alue 504 (MA1) noin 6 km tuulivoimaloiden kaakkoispuolella o Suunnittelumääräys: Alueen tai kohteen suunnittelussa on otettava huomioon rakennetun kulttuuriympäristön kokonaisuudet ja ominaislaatu. Alueen tai kohteen erityispiirteitä tulee 26
27 vaalia. Valtakunnallisesti merkittävien alueiden suunnittelussa on pyydettävä lausunto alueelliselta elinkeino-, liikenne- ja ympäristökeskukselta ja museoviranomaisilta. Maiseman vaalimisen kannalta valtakunnallisesti tärkeä alue, MA1-v (vihreä vaakaviivoitus) o Merkinnällä osoitetaan valtioneuvoston päätöksen mukaiset valtakunnallisesti merkittävät maisema-alueet (MA1-v, ma1-v) o o Alue 507 (MA1-v) noin 6 km tuulivoimaloiden lounaispuolella Suunnittelumääräys: Alueen tai kohteen suunnittelussa on otettava huomioon maisemaalueen kokonaisuudet ja ominaislaatu. Alueen erityispiirteitä tulee vaalia. Valtakunnallisesti merkittävien alueiden suunnittelussa on pyydettävä lausunto alueelliselta elinkeino-, liikenne- ja ympäristökeskukselta ja museoviranomaisilta. Muinaismuistokohde, sm 562, 563 o Merkinnällä osoitetaan muinaismuistolain nojalla suojeltu tiedossa oleva valta-kunnallisesti tai maakunnallisesti merkittävä esihistoriallinen tai historiallinen suojelukohde tai alue o Suojelumääräys: Kaikista alueen muinaisjäännöksiin mahdollisesti vaikuttavista maankäyttöhankkeista on neuvoteltava museoviranomaisten kanssa. Alueen kaivaminen, peittäminen, muuttaminen tai muu siihen kajoaminen on muinais-muistolain nojalla kielletty. Lähivirkistysalue, VL 433 o Noin 5 km voimaloiden luoteispuolella o Merkinnällä osoitetaan vähintäänkin seudullista merkitystä omaavat virkistysalueet Sähkönsiirtolinja, z, 110 kv o Kulkee alueen pohjoispuolelta noin 5 km etäisyydeltä Päävesijohtolinja, v o Kulkee alueen pohjoispuolelta noin 2 km etäisyydeltä Tärkeä tai vedenhankintaan soveltuva pohjavesialue, pv1 652 o Alueen länsipuolella noin 1 km etäisyydellä o Merkinnällä osoitetaan vedenhankinnan kannalta tärkeät (1.lk) tai vedenhankintaan soveltuvat (2.lk) pohjavesialueet. o Suunnittelumääräys: Aluetta koskevat toimenpiteet on suunniteltava ja toteutettava siten, ettei pohjaveden määrällinen ja laadullinen tila heikkene. Itä-länsi kehittämisvyöhyke, rajattu oranssilla viivalla o Tuulivoima-alue sisältyy vyöhykkeelle o Merkinnällä osoitetaan Maakuntasuunnitelma 2030:ssa määritelty itä-länsi - kehittämisvyöhyke, joka jatkuu läpi Pohjois-Savon. o Suunnittelumääräys: Itä-länsi -kehittämisvyöhykettä kehitetään kansainvälisenä liikennekäytävänä, jonka maankäytön suunnittelussa tulee kiinnittää erityistä huomiota liikenteen sujuvuuteen ja turvallisuuteen, liikenteen ja matkailun palveluihin sekä liikenneympäristön laatuun. Liikennekäytävän suunnittelussa tulee ottaa huomioon myös ekologisten yhteyksien jatkuvuus. Alueen käytön suunnittelussa on otettava huomioon energia- ja tietoliikennelinjojen tilavaraukset ja rajoitukset ympäröivälle maankäytölle. Virkistys- ja matkailuvyöhyke, vihreä taustaviivoitus o Tuulivoima-alue sisältyy vyöhykkeelle o Merkinnällä osoitetaan virkistykseen ja luontomatkailuun soveltuvia ja ko. käyttöön vakiintuneita vähintään seudullisesti merkittäviä alueita. Vyöhykemerkinnän tarkoitus on korostaa sen kattaman alueen virkistysarvoa ja tuoda tämä näkökulma huomioon otettavaksi vyöhykkeen suunnittelussa. o Suunnittelumääräys: Vyöhykkeen kehittämisessä ja maankäytön suunnittelussa tulee ottaa huomioon alueen virkistysmahdollisuudet ja suojelualueverkoston ekologisesti kestävä hyödyntäminen. 27
28 o Suunnittelusuositus: Etelä-Konneveden virkistys- ja matkailuvyöhykkeen kehittämiseksi alueen kuntien tulisi tehdä maakuntarajan ylittävää yhteistyötä muiden toimijoiden kanssa alueen kestäväksi hyödyntämiseksi matkailussa ja virkistyskäytössä. Taajamatoimintojen alue, ruskea väritys, A1 o Alueen länsipuolella noin 3 km etäisyydellä o Merkinnällä osoitetaan alueen käytön suunnittelua edellyttävät asumiseen, palvelu-, teollisuus ja työpaikka- sekä muihin taajamatoimintoihin varattavat rakentamisalueet o Suunnittelumääräykset: Aluetta suunnitellaan asumiseen, ympäristöönsä soveltuvien työpaikkatoimintojen sekä näihin liittyvien palveluiden ja toimintojen alueena. Uusi rakentaminen ja muu maankäyttö on sopeutettava suunnittelulla ympäristöönsä tavalla, joka eheyttää yhdyskuntarakennetta, vahvistaa taajaman omaleimaisuutta ja turvaa ympäristö-, virkistys-, luonto- ja kulttuuriarvot. Alueen yksityiskohtaisemmassa suunnittelussa on turvattava päivittäisten palveluiden saatavuus, riittävät ulkoilu- ja lähivirkistysmahdollisuudet sekä kevyen liikenteen yhteydet seudullisille virkistysalueille. Yksityiskohtaisemmassa suunnittelussa on osoitettava maakuntakaavakartalle merkittyjen ulkoilureittien jatkuvuus taajamatoimintojen alueella. Taajaman kulttuuriympäristö, musta piste-katkoviiva o Merkinnän alueella sijaitsevat kulttuuriympäristökohteet ja -alueet, joita ei maakuntakaavan mittakaavasta johtuen voida esittää varsinaisella maakuntakaavakartalla, on esitetty maakuntakaavan osa-aluekohtaisissa liitekartoissa (Kuva 15). o Sisältää kulttuuriympäristön tai maiseman vaalimisen kannalta valtakunnallisesti tai maakunnallisesti tärkeitä kohteita tai alueita: MA 1-v valtakunnallisesti arvokas kohde, Rautalammin suurtilat / Sahala, Korhola ja Karjala, Rautalammin kirkko ja keskusraitti MA1, ma1, maakunnallisesti arvokas kohde MA1 006, Rautalammin kirkonkylän kulttuurimaisema Kantatie, kt o Kulkee alueen pohjoispuolelta noin 1 km etäisyydeltä o Kantatiet yhdistävät kaupunkikeskukset tärkeimpiin liikennetarvesuuntiinsa ja täydentävät valtatieverkkoa. Merkittävästi parannettava tieyhteys, vt o Kulkee alueen itäpuolelta noin 2 km etäisyydeltä o Merkinnällä osoitetaan sellaisia aluerakenteen kannalta keskeisiä tieyhteyksiä, joille on odotettavissa merkittäviä, mutta vielä suunnittelemattomia parantamistoimia (esim. uusi tielinjaus), jotka tulevat heijastumaan myös ympäröivään maankäyttöön. Laiva- tai veneväylä, vaaleansininen viiva o Kulkee alueen länsipuolella noin 4 km etäisyydeltä sekä pohjoispuolelta noin 3 km etäisyydeltä Ulkoilureitti, vihreä palloviiva o Kulkee alueen eteläpuolelta noin 1 km etäisyydeltä o Merkinnällä osoitetaan ohjeellisesti seudullisesti ja maakunnallisesti merkittävät ulkoilureitit. Moottorikelkkareitti, musta hakasulkuviiva o Kulkee alueen eteläpuolelta noin 2 km etäisyydeltä o Merkinnällä osoitetaan ohjeelliset olemassa olevat ja suunnitellut maakunnalliset runkoreitit. Maa- ja metsätalousvaltainen alue, jolla on erityisiä ympäristöarvoja, MY1 292, 293, 264 o Alueen kaakkois-, lounais- ja pohjoispuolilla noin 4-5 km etäisyyksillä 28
29 o Merkinnällä osoitetaan alueet, joilla on maa-aineslain 3 :n tarkoittamia maisemaan liittyviä arvoja. o Suunnittelumääräys: Alueen maankäyttöä suunniteltaessa tulee erityisesti ottaa huomioon alueen maisemalliset arvot ja harju-, moreeni- tai kalliomuodostuman luonteenomaiset piirteet, ympäröivä vesi- tai kulttuurimaisema sekä pohjaveden suojelu. Maa-ainesten ottoalue soran, moreenin ja hiekan ottoa sekä kallion louhintaa varten, eo2 683 o Alueen lounaispuolella noin 4 km etäisyydellä o Merkinnällä osoitetaan seudullisesti merkittävät soran-, moreenin- ja hiekanottoalueet sekä kallionlouhinta-alueet. o Suunnittelumääräys: Laajoilla, usean toimijan käsittävillä maa-ainesten ottoalueilla ottosuunnitelmien tulisi perustua koko alueen kattavaan osayleiskaavaan tai maisemaselvitykseen (MAL 5.2 ). Ampumarata ja/tai moottoriurheilualue, ea1 201 o Alueen länsipuolella noin 2 km etäisyydellä o Merkinnällä osoitetaan suunnitteilla olevat ja olemassa olevat ympäristöluvan saaneet ja/tai VAHTI-rekisteriin kuuluvat seudullista merkitystä omaavat ampumarata-alueet, ajoharjoitteluradat ja moottoriurheilualueet. 29
30 Kuva 15: Rautalammin keskustan kulttuuriympäristön liitekartta Pohjois-Savon maakuntakaavassa. 30
31 Kuva 16: Ote Pohjois-Savon tuulivoimamaakuntakaavasta. Tuulivoima-alueen suurpiirteinen rajaus on merkitty punaisella viivalla. Pohjois-Savon maakuntavaltuusto hyväksyi Pohjois-Savon tuulivoimamaakuntakaavan maakuntahallituksen esityksen mukaisena. Maakuntakaava on ympäristöministeriössä vahvistettavana. Maakuntavaltuuston hyväksymispäätöksestä tehtiin yksi valitus ympäristöministeriöön. Kaavan odotetaan vahvistuvan vuoden 2014 aikana. Pohjois-Savon tuulivoimamaakuntakaava ohjaa seudullisesti merkittävien tuulivoimapuistojen sijoittumista maisemallisesti kestäville, tekniset edellytykset täyttäville alueille luonnon ja asutuksen asettamien reunaehtojen puitteissa. Tuulivoimamaakuntakaavassa osoitetaan myös Kuopion lentoaseman päivitetty melualue ja melualueen muutoksesta aiheutuvat tarkistukset alueen muihin maankäyttömerkintöihin. Kaavan valmistelu aloitettiin kesäkuussa 2010 maakuntavaltuuston päätöksellä sisällyttää tuulivoimamaakuntakaavan laadinta vuoden 2011 toimintasuunnitelmaan. Kaavan keskeisinä taustaselvityksinä ovat Ilmatieteen laitoksen Tuuliatlas ja Itä- ja Keski-Suomen yhteinen Sisä-Suomen potentiaaliset tuulivoima-alueet -selvitys sekä sitä täydentävät jatkoselvitykset. Potentiaaliset tuulivoima-alueet merkitään kaavassa osa-aluemerkinnällä tv - Tuulivoima-alue. Merkintä ei muodosta varsinaista aluevarausta. Merkinnän tarkoitus on tuoda esiin alueen soveltuvuus tuulivoimatuotantoon maankäytön näkökulmasta. Tuulivoimatuotannon todelliset toteuttamismahdollisuudet selviävät toteutusvaihetta edeltävien tarkempien selvitysten kautta Kuvan (Kuva 16) kaavaotteesta on nähtävissä, ettei Tervalamminvuoren alueen lähelle ole merkitty tuulivoima-alueita. Lähin merkintä on Saaristenmäen alue noin 30 km itään Leppävirran ja Suonenjoen rajalla (tv , tv ). 31
32 2.5.2 Yleis- ja asemakaava Ympäristöhallinnon OIVA-tietokannan aineiston mukaan tuulivoima-alueella ei ole voimassa olevaa yleis- tai asemakaavaa (Kuva 17). Noin 5 km luoteeseen hankealueelta sijaitsee Rautalammin kirkonkylä, jonne on vireillä osayleiskaava. Vahvistettuja rakennus- ja asemakaavoja kunnan alueella on ainoastaan kirkonkylällä. Hankealueen eteläpuolella noin 3 km etäisyydeltä alkaa Ahvenisen, Iso-Tervasen ym. osayleiskaavan alue. Kuva 17: Ympäristöhallinnon ympäristö- ja paikkatietopalvelu OIVA:sta saatava alueen kaavoitustilanne Kaavoitusvaikutus Tervalamminvuoren tuulivoimahankkeen yhteensopivuus voimassa ja vireillä olevan maakuntakaavoituksen kanssa on hyvä. Merkittävää yhteensovittamisen tarvetta maakuntakaavoituksen kaavavarausten kanssa ei ole. Rakentaminen on toteutettava siten, ettei alueen ympäristöarvot vaarannu. Kuntakaavoituksessa ei ole tiedossa hankealueen läheisyydessä olemassa olevaa tai vireillä olevaa kaavoitusta, johon tuulivoimahankkeen toteuttaminen merkittävästi vaikuttaisi. 32
33 2.5.4 Luonnonsuojelualueet Tuulivoiman rakentaminen ei luonnonsuojelulain 66 mukaan saa heikentää niitä luontoarvoja, joiden suojelemiseksi luonnonsuojelualue on määritetty. Mikäli vaikutusten arviointikynnys ylittyy, vaaditaan vaikutuksista arviointi, josta ELY-keskus ja alueen haltija antavat lausunnot, ennen kuin tuulivoiman rakentamiseen vaadittavaa kaavaa tai luparatkaisua voidaan antaa. Tämä kappale käsittelee luonnonsuojelualueita tuulivoimaloiden läheisyydessä. Tuulivoima-alueen luontoarvoja on arvioitu kappaleen luvussa Suojeltavat luontotyypit, elinympäristöt ja kasvillisuus. Kuvassa (Kuva 18) on nähtävissä ympäristöhallinnon OIVA-palvelusta saatavissa oleva tieto suojelualueista Rautalammen tuulivoimakohteen ympäristössä. Alle 10 km:n etäisyydellä tuulivoima-alueesta sijaitsee viisi Natura suojelualuetta: Natura 2000 (FI , SCI ja SPA): Keurunmäki-Haavikkolehto, pinta-ala 625 ha o Noin 5 km alueen eteläpuolella o Keurunmäen-Haavikkolehdon alue on laaja, kuivahkon, tuoreen ja lehtomaisen kankaan metsiä sekä niihin liittyviä korpilaikkuja ja -juotteja sekä useita pieniä lampia ja puronotkoja sisältävä kokonaisuus. Alueella on paikallisesti runsaasti vanhoja lehtipuita, haapoja ja raitoja sekä niiden pökkelöitä. Haavan osuus puustosta on suuri. Paikallisesti on runsaasti myös kuolleita havupuita, keloja ja havumaapuita. Alueella on erittäin runsaasti uhanalaisia ja vanhoille metsille tunnusomaisia kääpiä ja kovakuoriaisia. o Kuusi- ja mäntyvaltaisia vanhoja metsiä, humuspitoisia lampia sekä puustoisia- ja vaihettumissoita sisältävä monipuolinen kohde. Edustava kasvi-, lintu- ja kääpälajisto. o Kaksi luonnonsuojelualuetta. Muu osa kuuluu vanhojen metsien suojeluohjelmaan; rajauspoikkeamat ohjelmasta perustuvat käytyihin toteutusneuvotteluihin. Toteutetaan luonnonsuojelulailla lukuunottamatta Kurikan lampia, joissa sovelletaan vesilakia. Natura 2000 (FI , SCI): Kurkivuori-Rimminluhta-Sikosalmi, pinta-ala 91 ha o Noin 3 km alueen itäpuolella o Vanhojen metsien suojeluohjelmaan kuuluva, länsi-luoteislaidaltaan Kuopio-Jyväskylä - tiehen rajautuva Kurkivuori on topografialtaan vaihteleva, jyrkkiä kalliojyrkänteitä sisältävä kohde. Jyrkkien rinteiden väliin jää pienialaisia soistumia, joista yksi on ojitettu. Soistumissa on kuusen joukossa vaihtelevasti mäntyä, koivua, raitaa ja harmaaleppää, maapuuta ja koivupökkelöitä on paikallisesti runsaasti. o Monipuolinen, vanhoja kuusi- ja havupuusekametsiä, puustoisia soita, vaihettumissoita, boreaalisia lehtoja sekä pikkujokien ja purojen vesikasvillisuutta sisältävä kohde o Kurkivuori on vanhojen metsien suojeluohjelman kohde ja Rimminluhta seutukaavan suojelualuevaraus. Toteutetaan luonnonsuojelulailla lukuunottamatta vesialueita, joilla sovelletaan vesilakia. Natura2000 (FI , SCI): Kutujoki, pinta-ala 16 ha o Noin 6 km alueen kaakkoispuolella o Isosta Savijärvestä Kutujärveen laskeva maisemallisesti kaunis ja luonnontilansa hyvin säilyttänyt noin neljän kilometrin pituinen jokireitti, jonka kasvillisuus on paikoin rehevää. o Rannalla pieni suojeltu lehto. Toteutus Kutujärven suota lukuunottamatta vesilailla. Natura 2000 (FI , SCI): Lintharju-Kirjosuo sekä Vakkarsuo, pinta-ala 1035 ha o Noin 5-6 km alueen pohjoispuolella 33
Tervalamminvuori - Rautalampi
1 LIITE 17 Pohjois-Savon kaupan maakuntakaava 2030 TUULIVOIMAKOHTEEN YMPÄRISTÖSELVITYS: Tervalamminvuori Rautalampi Numerola Oy 2014 Tilaaja NWE Sales Oy Tervalamminvuori - Rautalampi Erkki Heikkola ja